નવી દિલ્હી: ગઈ કાલે પલટાયેલા હવામાન બાદ આજે પણ ઉત્તર અને પશ્વિમ ભારતમાં હવામાનમાં પલટો આવતાં તેની અસરથી સવારે દિલ્હીમાં હળવો વરસાદ થયો હતો. હવામાનમાં એકાએક પલટો આવતાં હવામાન વિભાગે આગાહી કરી છે કે આગામી બે દિવસમાં પહાડી વિસ્તારમાં બરફ વર્ષા થવાની તેમજ બે દિવસ ઉત્તર અને પશ્વિમ ભારતમાં આવુ વાતાવરણ યથાવત્ રહેવાની સંભાવના છે.આ ઉપરાંત દિલ્હી-એનસીઆરમાં આજે સવારે આંધી આવતાં છવાયેલા અંધકારથી લોકોએ વાહનની લાઈટો ચાલુ કરવી પડી હતી.